钦定古今图书集成/理学汇编/学行典/第279卷 > 易经 > 《乾卦》
## 钦定古今图书集成/理学汇编/学行典/第279卷 > 易经 > 《乾卦》

《亢》之为言也、知进而不知退、知存而不知亡、知得而
不知丧。

〈本义〉所以动而“有悔”也。

其唯圣人乎！“知进退存亡而不失其正”者，其唯圣人
乎！

〈程传〉极之甚为“亢。”至于亢者，不知进退、存亡、得丧之理也。圣人则知而处之，皆不失其正，故不至于“亢”也。〈本义〉知其理势如是，而处之以道，则不至于“有悔”矣，固非计私以避害者也。